《芝峰月夕次韵性元上人足成茶溪公口占之作》
明代·林弼

风满空林月满山，无诗堪笑老方干。洞云晚散龙眠稳，松露秋高鹤梦寒。

贺老鉴湖先赐敕，陶公彭泽早辞官。他年分我半间屋，待向芝峰绝顶安。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。